EkBass/fiwiki-20250220-pages-articles huggingface dataset:
Focke-Wulf

Focke-Wulf-Flugzeugbau AG (vuodesta 1936 yhtiömuoto GmbH) oli vuosina 1923-1963 toiminut saksalainen lentokonetehdas. ==Historia== Yhtiön perustivat 24. lokakuuta 1923 Henrich Focke, Georg Wulf ja Werner Naumann nimellä Bremer Flugzeugbau AG. Yhtiössä olivat osallisina bremeniläiset liikemiehet Otto Bernhard, Otto Schurig ja Ludwig Roselius. 1. tammikuuta 1924 yhtiön nimeksi tuli Focke-Wulf-Flugzeugbau AG. Henrich Focke toimi tehtaan pääsuunnittelijana, Georg Wulf pääkoelentäjänä ja Werner Naumann kaupallisena johtajana. Ensimmäinen tilaus oli Focke-Wulf A 16, joka oli pieni liikennelentokone. Georg Wulf sai surmansa sen koelennoilla 29. syyskuuta 1927. Vuonna 1931 yhtiö osti Albatros Flugzeugwerken. Vuonna 1933 Focke vetäytyi yhtiön johdosta ja Kurt Tankista tuli tekninen johtaja. Focke-Wulf rakensi vuosina 1932-1938 lisenssillä espanjalaista Cierva C30 -autogiroa. Henrich Focke oli alkanut suunnitella helikopteria jo vuonna 1932 ja maailman ensimmäinen helikopteri, Focke-Wulf Fw 61, lensi ensilentonsa vuonna 1936. Yhtiö kuului Saksan tärkeimpiin ilma-aseeseen liittyviin tehtaisiin. Kurt Tankin merkittävin työ oli Focke-Wulf Fw 190. Sodanaikainen kysyntä vaati toisen tehtaan rakentamista Marienburgiin, Länsi-Preussiin. ==Uusi alku 1951 ja sulautuminen 1963== Sodan jälkeen yhtiön toiminta oli rauhanentojen mukaisesti päätetty. NATOn luomisen jälkeen, jo vuonna 1951, yhtiö alkoi valmistaa purjelentokoneita ja 1955 moottorikoneita. Italialaisen Piaggio P.149-sotilaskoulukoneen valmistus oli ensimmäisiä isoja sotilaallisia valmistuseriä. Vuonna 1963 Focke-Wulf yhdistyi Weser Flugzeugbau -yhtiön kanssa ja niistä muodostui Vereinigte Flugtechnische Werken. Se on sittemmin sulautunut muihin yhtiöihin ja on nykyään osa EADSia. ==Yhtiön suunnittelemat lentokoneet== *Focke-Wulf Fw 44 Stieglitz *Focke-Wulf Fw 56 Stösser *Focke- Wulf Fw 57 *Focke-Wulf Fw 58 Weihe *Focke-Wulf Fw 61, helikopteri *Focke-Wulf Fw 62 *Focke-Wulf Ta 152 *Focke-Wulf Ta 154 Moskito *Focke-Wulf Fw 159 *Focke- Wulf Ta 183 *Focke-Wulf Fw 186, autogiro *Focke-Wulf Fw 187 Falke *Focke-Wulf Fw 189 Uhu *Focke-Wulf Fw 190 *Focke-Wulf Fw 191 *Focke-Wulf Fw 200 Condor ===Kesken jääneitä suunnitelmia=== * Focke-Wulf Fw 259 Frontjäger * Focke-Wulf Ta 283 * Focke-Wulf Fw 300 * Focke-Wulf Fw 400 * Focke-Wulf Fw P.0310.025-1006 * Focke-Wulf Fw Triebflugel * Focke-Wulf VTOL Project * Focke-Wulf Fw 1000x1000x1000 * Focke-Wulf Fw 'Super Lorin' == Lähteet == ==Aiheesta muualla== *Focke-Wulf aircraft data Luokka:Saksalaiset lentokonevalmistajat
Kauhua kryptasta

Kauhua kryptasta () oli yhdysvaltalainen kauhusarja, jota tuotettiin vuosina 1989–1996 yhteensä 93 jaksoa. Sarja pohjautui EC Comicsin samannimiseen sarjakuvaan, ja sen tuottivat The Geffen Film Company yhteistyössä Warner Bros Televisionin kanssa. Suomessa sarjaa ovat esittäneet Yle TV2 ja Sub. Kauhua kryptasta oli yksi harvoista sarjoista, jotka välttyivät sensuurilta. Sarjaa esittänyt kanava HBO antoi sen esittää kouriintuntuvaa materiaalia, esimerkiksi kiroilua ja alastomuutta, mitä useimmissa televisiosarjoissa ei ollut näytetty siihen saakka. Sarjan kuvaukset alkoivat ensin Kaliforniassa, mutta ne siirtyivät myöhemmin Englantiin. Jokaisen jakson alussa ohjelman isäntä The Crypt Keeper (äänenä John Kassir) esitteli nähtävän jakson tahallisesti kornein sanaleikein. Monissa jaksoissa esiintyi tunnettuja näyttelijöitä, kuten Brad Pitt, Demi Moore ja muutamat näyttelijät, esimerkiksi Michael J. Fox ja Tom Hanks, myös ohjasivat joitakin jaksoja. Jakso ”You, Murderer” on erityisen tunnettu fanien keskuudessa, sillä se oli yksi ensimmäisistä ohjelmista, joissa tietokonetehosteita apuna käyttäen lisättiin henkilöitä jaksoon. Näin sekä Alfred Hitchcock että Humphrey Bogart molemmat esiintyvät kuolemansa jälkeen jaksossa. Samassa jaksossa Ingrid Bergmanin tytär Isabella Rossellini imitoi äitiänsä ensimmäisen kerran. == Lähteet == Luokka:1980-luvun televisiosarjat Luokka:1990-luvun yhdysvaltalaiset kauhusarjat Luokka:Sarjakuviin perustuvat televisiosarjat Luokka:HBO:n televisio-ohjelmat
Kulttuurityöntekijäin Liitto

Kulttuurityöntekijäin Liitto (KTL) oli suomalainen kulttuurialan marxilais- leniniläinen yhdistys. KTL oli keskeinen osa Suomen Kommunistisen Puolueen vähemmistön johdolla 1970- ja 1980-luvuilla toiminutta taistolaista liikettä. Liitto lopetti toimintansa 1990-luvun alussa. 1970-luvun lopussa liittoon kuului noin 700 jäsentä. SKP:n taistolaisten selvästä johtoasemasta huolimatta liittoon kuului myös muita kuin kommunisteja. Liiton lehden toimituskunnan puheenjohtajana toimi muun muassa Eino S. Repo. Liitolla oli jäsenyhdistyksiä suurimmilla paikkakunnilla. KTL julkaisi Kulttuurivihkot-lehteä vuosina 1973–1992. == Rahoitus == KTL sai valtiolta tukea muun muassa lehden julkaisemiseen sekä taideleirien ja kansainvälisen toiminnan järjestämiseen. KTL:n osastoissa tehdyllä talkootyöllä oli keskeinen rooli Kulttuurivihkojen taloudessa. Osastot järjestivät muun muassa tuki-iltamia, joissa liittoon kuuluneet näyttelijät ja laulajat edistivät lehtimyyntiä esityksillään. Liiton taloudellinen tila heikkeni 1980-luvun lopussa Kulttuurivihkoista ja jäsenkadosta aiheutuneiden tappioiden vuoksi. Lehti irrotettiin liiton alaisuudesta vuonna 1992. Neuvostoliitto tuki liittoa poliittisesti ja taloudellisesti. Rahoitus välitettiin esimerkiksi Neuvostoliiton omistamien yritysten Kulttuurivihkoista ostamilla mainoksilla. Toiminnanjohtaja Airi Leppänen kertoi vuonna 1992 SKP:n varapuheenjohtaja Taisto Sinisalo tuoneen kerran 1970-luvulla tukun seteleitä KTL:n toimistoon kertoen rahan olevan peräisin suoraan Moskovasta. Kulttuurivihkojen avustajakunnan keskuudessa tarinaa Sinisalon rahakassista oli kerrottu vitsinä. == Johto == === Puheenjohtajat === * Timo Bergholm (1972-1982) * Kaj Chydenius (–199x) === Varapuheenjohtajat === * Aulikki Oksanen 197x === Sihteerit === * Matti Rossi 197x == Lähteet == Luokka:Suomalaiset kulttuurijärjestöt Luokka:Suomalaiset sosialistiset järjestöt Luokka:Taistolaisuus
Maksim Šatskih

Maksim Šatskih (s. 30. elokuuta 1978 Taškent, Uzbekistan) on uzbekistanilainen jalkapalloilija, joka pelaa Kiovan Dynamossa hyökkääjänä. Šatskih siirtyi Dynamon paitaan Venäläisestä Baltika Kaliningradista vuonna 1999 paikkaamaan Andri Ševtšenkon jättämää aukkoa joukkueen hyökkäyksessä. Šatskih on voittanut Ukrainan liigan maalikuninkuuden kahdesti, kaudella 1999–2000 20 maalilla ja kaudella 2002–2003 22 maalilla, jolla jakaa Ukrainan liigan yhden kauden maaliennätyksen joukkuetoverinsa Serhi Rebrovin kanssa, joka teki 22 maalia kaudella 1997–1998. Šatskih on Uzbekistanin jalkapallomaajoukkueen avauskokoonpanon pelaaja ja oli kolmen parhaan aasialaisen jalkapalloilijan joukossa vuonna 2005. == Aiheesta muualla == Luokka:Uzbekistanilaiset jalkapalloilijat Luokka:Vuonna 1978 syntyneet Luokka:Elävät henkilöt
Elisabeth Turhapuro

Elisabeth Unelma Turhapuro (o.s. Tuura) on fiktiivinen henkilö Uuno Turhapuro -elokuvissa. Hän on vuoristoneuvos Tuuran tytär ja Uunon vaimo. Elisabeth ja Uuno riitelevät usein Uunon saamattomuudesta työasioissa. Hän yrittää kovasti saada Uunoa töihin ja oli nuorempana jopa valmis tarttumaan haulikkoon saadakseen Uunon hakemaan töitä. Usein hän aliarvioi Uunoa ja tulee Uunon huijaamaksi. Uuno taas sanoo Elisabethiä muun muassa rupsahtaneeksi. Elisabethiä näytteli Marjatta Raita. Spede keksi Marjatta Raidan Elisabethiksi, sillä Raita tunnettiin viilipyttymäisestä aggressiivisuudestaan. Marjatta Raidan esittämä Elisabeth oli ainoa Turhapuro- hahmo, joka on esiintynyt kaikissa, niin virallisissa kuin epävirallisissakin Turhapuro-elokuvissa. ==Hahmon filmografia== * Uuno Turhapuro (1973) * Professori Uuno D. G. Turhapuro (1975) * Lottovoittaja UKK Turhapuro (1976) * Häpy Endkö? Eli kuinka Uuno Turhapuro sai niin kauniin ja rikkaan vaimon (1977) * Rautakauppias Uuno Turhapuro – presidentin vävy (1978) * Uuno Turhapuron aviokriisi (1981) * Uuno Turhapuro menettää muistinsa (1982) * Uuno Turhapuron muisti palailee pätkittäin (1983) * Uuno Turhapuro armeijan leivissä (1984) * Uuno Epsanjassa (1985) * Uuno Turhapuro muuttaa maalle (1986) * Uuno Turhapuro – kaksoisagentti (1987) * Tupla-Uuno (1988) * Uunon huikeat poikamiesvuodet maaseudulla (1990) * Uuno Turhapuro herra Helsingin herra (1991) * Uuno Turhapuro – Suomen tasavallan herra presidentti (1992) * Uuno Turhapuron poika (1993) * Uuno Turhapuron veli (1994) * Johtaja Uuno Turhapuro – pisnismies (1998) * Uuno Turhapuro – This Is My Life (2004) Televisiosarjat: * Uuno Turhapuro armeijan leivissä (1986) (Elokuva 7-osaisena laajennettuna televisiosarjana) * Uuno Turhapuro (1996) * Johtaja Uuno Turhapuro – pisnismies (1999) (Elokuva 5-osaisena laajennettuna televisiosarjana) * Uuno Turhapuro – This Is My Life (2006) (Elokuva 5-osaisena laajennettuna televisiosarjana) Luokka:Uuno Turhapuro -hahmot
Mannerjäätikkö

Mannerjäätikkö on jäätikkö, jonka pinta-ala on vähintään 50 000 neliökilometriä. Maailmassa on nykyisin kaksi mannerjäätikköä: Etelämantereen mannerjäätikkö (5,4 miljoonaa neliökilometriä ja 30 miljoonaa kuutiokilometriä) ja Grönlannin mannerjäätikkö (1,7 miljoonaa neliökilometriä). Viimeisen jääkauden aikana pohjoisen pallonpuoliskon mannerjäätiköt peittivät suuren osan Pohjois-Amerikasta ja Pohjois-Euroopasta. Mannerjäätikkö muodostuu, kun jollekin alueelle talvella satanut lumi ei sula kokonaan pois kesällä. Lunta kasaantuu tuhansien vuosien aikana ja tiivistyy jääksi uuden lumen paineessa. Valtavat jäämassat litistävät maankuorta jonkin verran alapuoleltaan. Mannerjäätikön jää virtaa koko ajan hitaasti alamäkeen. Rannikon lähellä valuva jää muodostaa jäävirtoja, jäätiköitä ja jäähyllyjä. Mannerjäätikkö lakkaa kasvamasta siinä vaiheessa, kun uuden lumen määrä on sama kuin mereen valuneen jään määrä. Maapallon kahdessa mannerjäätikössä on yhteensä yli 99 prosenttia maapallon kaikesta jäästä. Etelämantereen mannerjäätikköön sitoutunut vesi vastaa 60 metrin eroa merenpinnan korkeudessa ja Grönlannin mannerjäätikköön sitoutunut vesi kuuden metrin eroa. Mannerjäätiköt vaikuttavat myös maapallon säihin ja ilmastoon. Ilmaston lämpenemisen johdosta Grönlannin mannerjäätiköstä sulaa kesäisin suurempi osa kuin aiemmin. Toisaalta jäätikön korkeimmilla kohdilla sataa nyt aiempaa enemmän, mikä kumoaa osittain sulamisen vaikutuksen. Itä-Etelämantereen mannerjäätikkö ei ole alkanut sulaa, mutta Länsi-Etelämantereen jäätikkö on pienentynyt. == Katso myös == * Fennoskandian mannerjäätikkö (noin 115 000–11 000 vuotta sitten) * Laurentian mannerjäätikkö (noin 95 000-20 000 vuotta sitten) * Kordillieerien jääkilpi == Lähteet == == Aiheesta muualla == * United Nations Environment Programme: Global Outlook for Ice and Snow * http://www.nasa.gov/vision/earth/environment/ice_sheets.html Luokka:Jäätikkötiede Luokka:Seulonnan keskeiset artikkelit
Kuivapuku

Kuivapuku eristää lämpöä ja sitä käyttävät sukeltajat, pienveneilijät ja muut mahdollisesti kylmälle vedelle altistuvat. Kuivapukua tarvitaan useimmiten veden lämpötilan ollessa alle 15 °C. Kuivapuku suojaa koko kehoa, mutta ei välttämättä päätä ja käsiä. Kylmissä olosuhteissa tai pitkissä sukelluksissa kuivapuvun täyttökaasuna voidaan käyttää argonia, jonka lämmönjohtokyky on huomattavasti ilmaa pienempi ja siten lämpöhäviö on hitaampaa. Kuivapuvun lämpöeristeenä käytetään aluspukua ja lämmöneristävyys säilyy, koska pukuun lisätään kaasua mentäessä syvemmälle. Puvussa on tätä tarkoitusta varten täyttö- ja poistoventtiilit. Kuivapuvussa on kiinteät saappaat ja kiinteä tai irrallinen huppu. Puvussa on mansetit hihoissa ja kaulassa. Joissakin malleissa kaulamenasetti on korvattu kiinteällä hupulla. Tällöin mansetti on ainoastaan kasvoaukossa. Tällaisessa puvussa myös huppu on kuiva. Kuivapuvun kanssa voi käyttää joko kuivia tai vettäläpäiseviä käsineitä. Yleensä nämä ovat viisi- tai kolmisormisia. Kuivapukuja on kolmea eri tyyppiä: kumisia, neopreenisia ja trilaminaattipukuja. Näistä kumipuku on vanhin tyyppi ja menettänyt suosiotaan kahdelle muulle. Neopreenipuku on valmistettu kokoonpuristetusta materiaalista, joten se ei puristu kokoon samalla tavalla kuin kaksi muuta kuivapukutyyppiä. Puvut ovat joustavia, joten ne voidaan leikata paremmin muotoon kuin trilaminaattipuvut. Trilaminaattipuku on tehty useammasta ristikkäisestä kerroksesta. Näillä kerroksilla on erilaisia ominaisuuksia. Yleensä Suomessa sukelluksen peruskurssi käydään märkäpuvussa, jonka vuoksi kuivapuvun käyttämiseen on suositeltavaa käydä erillinen kurssi. Sukellusalan yritykset ja sukellusseurat järjestävät lyhyitä kuivapuvun käyttökursseja. Kuivapuvun vaihtoehto on märkäpuku. ==Lähteet== == Aiheesta muualla == Luokka:Suojavaatteet Luokka:Sukellusvarusteet
Encyclopedia Galactica

Encyclopedia Galactica on alun perin Isaac Asimovin Säätiö-sarjan romaaneissa keskeisessä osassa esiintyvä tietosanakirja. == Säätiö == Asimovin Säätiö- romaanissa Hari Seldonin perustama Galaktisen tietosanakirjan kokoajajoukko kerätään Terminus-planeetalle. Osoittautuu, että tietosanakirjan kokoaminen ihmiskunnan tietouden kokoamiseksi on vain sivutarkoitus ihmiskunnan pelastamiseksi, ja paino siirtyy tiedon käyttämiselle. == Muussa käytössä == === Fiktiossa === * Robert A. Heinleinin teoksessa To Sail Beyond the Sunset (1987) viitataan ensyklopediaan * Arthur C. Clarken ja Gentry Leen teoksessa Rama II (1989) viitataan ensyklopediaan Tietosanakirja mainitaan myös Linnunradan käsikirja liftareille -kirjasarjassa. Siinä Linnunradan käsikirja on syrjäyttänyt Encyclopedia Galactican pääasiallisena tietoteoksena. === Ei- fiktiossa === Carl Saganin teoksessa Cosmos (1980) sekä samannimisessä televisiosarjassa. Ensyklopedian on joskus arvioitu vaikuttaneen Wikipedian kehitykseen. == Katso myös == *Encyclopædia Britannica == Lähteet == Luokka:Tieteiskirjallisuus Luokka:Kuvitteelliset kirjat Luokka:Isaac Asimov
Markos Geneti

Markos Geneti (s. 7. kesäkuuta 1984) on etiopialainen kestävyys- ja keskimatkojen juoksija. Geneti voitti 2001 alle 18-vuotiaiden maailmanmestaruuden 3 000 metrin juoksussa ajalla 7.55,82. Seuraavana vuonna hän voitti hopeaa nuorten maailmanmestaruuskilpailuissa Kingstonissa 5 000 metrin juoksussa ajalla 13.28,83. Vuonna 2004 hän voitti Budapestin sisäratojen MM-kisoissa MM-pronssia 3 000 metrillä. Saman vuoden IAAF:n yleisurheilufinaalissa hän oli kuudes ajalla 7.42,24. Vuonna 2005 Geneti osallistui Helsingin MM-kisoissa 1 500 metrin juoksuun, jossa hän karsiutui välierissä. IAAF:n yleisurheilufinaalissa hän sijoittui 3 000 metrillä yhdeksänneksi ajalla 7.41,76. Geneti juoksi ensimmäisen maratoninsa vuonna 2011 voittaessaan Los Angelesin maratonin ajalla 2.06.35. Vuonna 2012 hän sijoittui Dubain maratonilla kolmanneksi ajalla 2.04.54. ==Henkilökohtaiset ennätykset== ;Ulkoradat * 1 500 metrin juoksu: 3.33,83 (2005) * 3 000 metrin juoksu: 7.38,11 (2005) * Kahden mailin juoksu: 8.19,61 (2006) * 5 000 metrin juoksu: 13.00,25 (2005) * Puolimaraton: 1.01.38 (2014) * Maraton: 2.04.54 (2012) ;Sisäradat * 3 000 metrin juoksu: 7.32,69 (2007) * Kahden mailin juoksu: 8.08,39 (2004) * 5 000 metrin juoksu: 13.18,64 (2010) ==Lähteet== * ===Viitteet=== Luokka:Etiopialaiset keskimatkojen juoksijat Luokka:Etiopialaiset kestävyysjuoksijat Luokka:Vuonna 1984 syntyneet Luokka:Elävät henkilöt
Salomoninsaarten työväenpuolue

Salomoninsaarten Työväenpuolue (Solomon Islands Labour Party) on salomonsaarelainen sosialistinen puolue. Puolueen perusti Solomon Islands Council of Trade Unions vuonna 1988. Puolueen johtaja on Joses Tuhanuku. Vuoden 2006 parlamenttivaaleissa puolue sai 1733 ääntä (0.9%), mutta puolue ei saanut yhtään edustajaa parlamenttiin. ==Lähteet== Luokka:Salomoninsaaret
Lapinjärven rautatieasema

Lapinjärven rautatieasema (, ) on rautatieliikennepaikka Lahti–Loviisa- rataosalla Lapinjärven kunnassa. Alun perin Lapinjärven rautatieasema perustettiin yhtenä liikennepaikkana kapearaiteiselle Loviisan–Vesijärven rautatielle, joka avattiin yleiselle liikenteelle vuonna 1904. Paikalle rakennettiin samanlainen asemarakennus kuin Orimattilan rautatieasemalle. Rautatie siirtyi Valtionrautateiden omistukseen 1950-luvun lopussa, ja se muutettiin leveäraiteiseksi. Henkilöliikenne rataosalla lakkautettiin 31. toukokuuta 1970. Asemarakennus purettiin 1980-luvulla. Nykyisin Lapinjärven asemalla on ainoastaan tavaraliikennettä. Ratapiha muodostuu pääraiteen lisäksi yhdestä läpiajettavasta raiteesta. Kolmas raide purettiin syksyllä 2020. == Lähteet == Luokka:Lapinjärven rakennukset ja rakennelmat Luokka:Uudenmaan rautatieliikennepaikat Luokka:Rutumi
3568 ASCII

3568 ASCII on asteroidivyöhykkeessä sijaitseva pieni asteroidi. Sen löysi M. Laugier 17. lokakuuta 1936. Se sai nimensä (kauan löytämisensä jälkeen) ASCII- järjestelmän mukaan. Ennen tätä se tunnettiin tunnuksella 1936 UB. ==Lähteet== *JPL Small-Body Database Browser: 3568 ASCII (1936 UB) *Numbered minor planets === Viitteet === == Aiheesta muualla == * 3568 ASCII Nasan sivuilla Luokka:Päävyöhykkeen asteroidit
Maariankämmekkä

Maariankämmekkä eli täpläkämmekkä (Dactylorhiza maculata) on kämmekkälaji, jota tavataan koko Euroopassa kaakkoisosaa lukuun ottamatta ja Siperiassa.Den virtuella floran: Jungfru Marie nycklar Viitattu 16.6.2010. Se on myös selvästi yleisin Suomen kämmekkälajeista. Maariankämmekän suku liuskakämmekät on saanut nimensä haaraisesta juurimukulasta, joka muistuttaa rukoukseen liitettyjä käsiä – tästä on levinnyt koko kämmekkäkasvien heimon suomenkielinen nimi. "Maaria" viittaa Neitsyt Mariaan.YLE:Luonnossa == Ulkonäkö ja koko == Maariankämmekän liuskamaisissa lehdissä on viininpunaisia pilkkuja. Se kukkii kesä-heinäkuussa. Kukat ovat purppuranpunaiset. Kukkavarsi on 10–30 senttimetriä pitkä. == Elinympäristö == Maariankämmekkä kasvaa usein kosteahkoilla paikoilla, kuten korvissa, soiden laidoilla, kangasmetsien soistuvissa painanteissa, suoniityillä, rannoilla ja niin edelleen. == Lähteet == == Aiheesta muualla == * Kasviatlas 2022: Maariankämmekän (Dactylorhiza maculata) levinneisyys Suomessa. * Pinkka, Lajintuntemuksen oppimisympäristö: Maariankämmekkäryhmä (Dactylorhiza maculata -ryhmä) * Pohjolan kasvien pauloissa: Dactylorhiza maculata – maariankämmekkä Luokka:Liuskakämmekät
Uimaranta

Uimaranta on erityisesti uimista varten ylläpidetty ranta-alue tai rannikkoalue. Suosituimmat uimarannat ovat usein hiekkarantoja eli luonnostaan hiekkapohjaisia tai ihmisen hiekoittamia. Suosituimmilla ja suurimmilla uimarannoilla on sesonkiaikana usein palkattu rantavahti, joka vahtii rannalla olevia hukkumasta. Osassa uimarannoista voi saada maksua vastaan rantatuoleja ja -varjoja sekä virvokejuomia ja ruokaa. Uimarannat ovat osa turistien perinteistä etelänmatkakulttuuria, mutta rantalomailua esiintyy ympäri maailman. Suurien uimarantojen lähettyvillä sijaitsevat alueet ovat hyvin suosittuja paikkoja hotellien rakentamista varten. Suomessa uimarannat, joissa arvioidaan käyvän uimakauden aikana lämpimänä kesäpäivänä vähintään sata uimaria, ovat niin kutsuttuja EU-rantoja. EU-rantoja ovat muun muassa Kempeleen Ouluntullissa sijaitseva Kalliomonttu sekä Oulunsalossa sijaitseva Papinjärvi. Lisäksi kunnat pitävät myös virallisia ylläpidettyjä uimarantoja, joilta löytyy aina pukusuoja, roska-astioita, wc-mahdollisuus, pelastusrengas ja ilmoitustaulu. Uimarantaharrastaja Tony Hagerlundin mukaan Suomessa on 1 481 uimarantaa. Niistä 301 on isoja yli sadan päivittäisen kävijän EU-rantoja tai yleisiä rantoja. Koirien kanssa uimista varten ovat Suomessa koirarannat. ==Kuvia== Tiedosto:Gdansk beach.jpg|Uimaranta Gdańskissa, Puolassa. Tiedosto:Pärnu rannapromenaad 2014.jpg|Uimaranta Pärnussa, Virossa. Tiedosto:Lifeguard jumping into action, Ocean City, June 27 ,2007.jpg|Rantavahti lähdössä pelastustehtävään. Tiedosto:Väinölänniemen uimaranta.JPG|Väinölänniemen uimaranta Kuopiossa. Tiedosto:Swimming school.jpg|Koirarannalla ==Lähteet== ==Aiheesta muualla== * Tony Hagerlundin tietopankki Suomen uimarannoista *
Kaljaasi Olga

Kaljaasi Olga on Ruotsinpyhtäällä vuonna 1885 rakennettu 20-metrinen puurakenteinen purjealus. Se purjehti alkuaikoinaan Porvoon ja Kotkan satamista muihin Suomen satamiin kuljettaen lastinaan kalkkikiveä, puutavaraa ja sokerijuurikkaita. Vuonna 1944 alus määrättiin pakko-ottoon Neuvostoliitolle. Tämän välttämiseksi alus jouduttiin upottamaan tarkoituksella meren pohjaan. Myöhemmin kaljaasi oli Kemiössä omistuksessa huvialuksena 1960-luvulla ja päätyi nykyiseen kotisatamaansa Uuteenkaupunkiin vuonna 1999. Tällöin alus myös kunnostettiin merikelpoiseksi. Kaljaasin omistaa nykyään Hot Hot Holidays, ja se toimii yrityksen charter-aluksena. Alus oli myös vuonna lavastuksena 2004 MTV3:n tosi-tv-ohjelmassa Suuri Seikkailu. == Lähteet == * Hot Hot Holidays ==Aiheesta muualla== Luokka:Suomalaiset purjelaivat
Pussikämmekkä

Pussikämmekkä (Coeloglossum viride, syn. Dactylorhiza viridis) on vihertäväkukkainen Euraasiassa ja Pohjois-Amerikassa kasvava kämmekkälaji. Suomessa laji on verrattain yleinen. == Ulkonäkö ja koko == Pussikämmekkä kasvattaa 10–30 senttimetriä pitkän kukkavarren. Juurimukulat ovat syvään liuskaisia. Lehtiä on tavallisesti kolme. Alimman lehden lapa on vastapuikea, ylempien suikeita. Kukinto on harsu tähkä, jossa on 5–20 vihreää tai rusehtavaa kukkaa. Huuli on pitkä, kapea ja kolmiliuskainen. Huulen tyvellä on lyhyt pussimainen kannus, mikä erottaa kasvin läheisestä liuskakämmeköiden (Dactylorhiza) suvun lajeista, joilla on pitkänomainen kannus. Kukka on lähes tuoksuton. Suomessa pussikämmekkä kukkii kesä-elokuussa. Kukinta on epäsäännöllistä, ja kasvi saattaa elää maanalaisena pitkään.Retkeilykasvio 1998, s. 500.Uusitalo 2007, s. 120. Samoilla kasvupaikoilla pussikämmekkä voi risteytyä ainakin maariankämmekän (Dactylorhiza maculata) ja keltalehdokin (Platanthera chlorantha) kanssa.Den virtuella floran: Gröngulla Viitattu 22.2.2010. == Levinneisyys == Pussikämmekkää tavataan suurimmassa osassa Eurooppaa eteläisimpiä osia lukuun ottamatta. Levinneisyysalue jatkuu edelleen Siperiaan ja Pohjois-Aasiaan aina Tyynellemerelle saakka. Pussikämmekän toista, huomattavasti kookkaampikokoista alalajia (ssp. bracteatum) tavataan Pohjois-Amerikassa ja Etelä-Aasiassa. Suomessa pussikämmekkää tavataan koko maasta, mutta levinneisyysalue on laikuttainen. Lajin vahvin kanta on Kuusamossa ja Lapissa. Erityisesti Etelä-Suomessa laji on kuitenkin harvinaistunut.Oulun kasvit 2005, s. 188. Voimakasta harvinaistumista tunnetaan myös Länsi- ja Keski-Euroopasta.Kämmekät, Suomen orkideat 1987, s. 77–78. == Elinympäristö == Pussikämmekkä kasvaa lehdoissa, lehtomaisissa metsissä, tuoreilla niityillä, lettosoilla ja -niityillä sekä pohjoisessa lehtomaisissa tunturikoivikoissa, rehevillä tunturikankailla ja -niityillä. Suomessa lajin taantumisen syinä ovat ennen kaikkea laidunnuksen loppuminen ja sitä seurannut kasvupaikkojen kuusettuminen ja umpeenkasvu. Pussikämmekän pölyttäjinä toimivat sylkikuoriaiset ja loispistiäiset. == Lähteet == * Kämmekät, Suomen orkideat. Toim. Korhonen, Mauri & Vuokko, Seppo. Forssan kustannus Oy, Forssa 1987. * Oulun kasvit. Piimäperältä Pilpasuolle. Toim. Kalleinen, Lassi & Ulvinen, Tauno & Vilpa, Erkki & Väre, Henry. Luonnontieteellinen keskusmuseo, Kasvimuseo, Norrlinia 11 / Oulun kaupunki, Oulun seudun ympäristövirasto, julkaisu 2/2005. Yliopistopaino, Helsinki 2005. * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. * Uusitalo, Anna: Kylien kaunokit, soiden sarat. Keski-Suomen uhanalaiset kasvit. Keski-Suomen ympäristökeskus, Jyväskylä 2007. === Viitteet === == Aiheesta muualla == * Kasviatlas 2021: Pussikämmekän levinneisyys Suomessa. * Pohjolan kasvien pauloissa: Dactylorhiza viridis - pussikämmekkä * Pinkka, Lajintuntemuksen oppimisympäristö: Pussikämmekkä (Dactylorhiza viridis) Luokka:Kämmekkäkasvit
Georg Wulf

Georg Wulf (17. toukokuuta 1895 Bremen, Saksa – 29. syyskuuta 1927 Bremen) oli saksalainen lentokonesuunnittelun uranuurtaja. Wulf innostui lentämisestä jo lapsena. Hän lopetti lukion kesken ja opiskeli teknikoksi ilmailukoulussa. Heinrich Focken kanssa hän alkoi suunnitella lentokoneita vuonna 1911. Seuraavana vuonna yksitasoinen kone oli valmis. Vuonna 1924 hän perusti Henrich Focken kanssa Focke-Wulf Flugzeugbau -yhtiön. Hän toimi yhtiön koelentäjänä. Hän kuoli F-19 "Ente" -lentokoneen koelennolla. == Lähteet == Luokka:Saksalaiset lentokonesuunnittelijat Luokka:Vuonna 1895 syntyneet Luokka:Vuonna 1927 kuolleet
Michael Carrick

Michael Carrick (s. 28. heinäkuuta 1981 Wallsend, Tyne ja Wear) on englantilainen jalkapallovalmentaja ja entinen jalkapalloilija. Carrick oli pelipaikaltaan keskikenttäpelaaja. Hän aloitti vuonna 2022 Middlesbrough’n päävalmentajana. Carrick aloitti ammattilaisuransa West Ham Unitedissa ja teki debyyttinsä seuran edustusjoukkueessa vuonna 1999. Pelattuaan viisi kautta West Hamissa, Carrick siirtyi Tottenham Hotspuriin kaudella 2004–2005. Kesällä 2006 Manchester United osti hänet Tottenhamista 18,6 miljoonalla punnalla korvaamaan kapteeni Roy Keanen. Carrick voitti seurassa ollessaan muun muassa Valioliigan viisi kertaa, FA Cupin kaudella 2015–2016, Mestarien liigan kaudella 2007–2008 ja Eurooppa-liigan kaudella 2016–2017. Carrick ilmoitti tammikuussa 2018 päättävänsä ammattilaisuransa kauden 2017–2018 päätteeksi ja siirtyvänsä Manchester Unitedin valmennusjohtoon. Maajoukkuetasolla Carrick edusti Englantia 34 kertaa ja oli mukana Englannin kokoonpanossa vuosien 2006 ja 2010 maailmanmestaruuskilpailuissa. == Saavutukset == *Englannin Valioliiga (5): 2006–2007, 2007–2008, 2008–2009, 2010–2011, 2012–2013. *Mestarien liiga (1): 2007–2008 *FA Cup (1): 2015–2016 *FA Community Shield (6): 2007, 2008, 2010, 2011, 2013, 2016 *Englannin liigacup (3): 2008–2009, 2009–2010, 2016–2017 *FIFA Club World Cup (1): 2008 == Lähteet == Luokka:Englantilaiset jalkapalloilijat Luokka:Vuonna 1981 syntyneet Luokka:Elävät henkilöt
Arado

Arado Flugzeugwerke GmbH oli saksalainen lentokoneiden valmistaja, joka perustettiin alun perin Flugzeugbau Friedrichshafenin Warnemünden tehtaana. Warnemünden tehdas suunnitteli ja valmisti vesilentokoneita ensimmäisessä maailmansodassa. == Historia == Ensimmäisen maailmansodan päätyttyä tehdas emoyhtiöineen lopetti toimintansa, minkä syynä oli Versailles’n rauhansopimus kielto lentokoneiden valmistuksesta Saksassa. Vuonna 1921 Heinrich Lübbe osti yhtiön. Vuonna 1924 se alkoi taas suunnitella vientiin lentokoneita. Se perusti Ikarus Tvornica Aero i Hydroplana -tehtaan Jugoslaviaan. Aiemmin Kondor- ja Fokker-tehtaissa työskennellyt Walter Rethel lähti sinne johtamaan lentokoneiden suunnittelua. Vuonna 1925 yhtiö liitettiin Hugo Stinnesin perustamaan Arado Handelsgesellschaftiin, joka toimi laittoman asekaupan peiteyrityksenä. Kun kansallissosialistinen puolue tuli vuonna 1933 Saksassa valtaan Stinnes muutti pois Saksasta, jolloin Lübbe otti yhtiön hallintaansa. Hieman aikaisemmin pääsuunnittelijana toimineen Rethelin korvasi aiemmin Albatross Flugzeugwerkessä työskennellyt Walter Blume. Arado saavutti hyvän maineen Luftwaffen toimittajana jo Arado Ar 66 -koneellaan, josta tuli Luftwaffen peruskoulukone. Yhtiö suunnitteli myös osan Luftwaffen ensimmäisistä hävittäjälentokoneista kuten Arado Ar 65 ja Arado Ar 68. Vuonna 1936 RLM (Reichsluftfahrtministerium) vaati uskollisuuden osoituksena Lübbeä liittymään kansallissosialistiseen puolueeseen. Kieltäytymisen jälkeen hänet vangittiin ja pakotettiin myymään yrityksensä. Yhtiö kansallistettiin ja se nimettiin uudelleen Arado Flugzeugwerke GmbH:ksi. Sen johtoon tulivat Erich Serno ja Felix Wagenführ. Saksan hyökättyä Puolaan yhtiön koneista kaksi uutta yhtiön koneista otettiin palvelukseen. Arado Ar 96 -koulukoneesta tuli Luftwaffen tärkein koulukone ja Arado Ar 196 oli suurempien sotalaivojen tiedustelukone. Arado ei pärjännyt toisen maailmansodan aikana enää niin hyvin tarjouskilpailuissa. Sen viimeinen suuri kone oli Arado Ar 234, ensimmäinen suihkomoottoreilla varustettu pommikone. Vuonna 1945 yhtiö purettiin. Ar 96-koneen tuotantoa jatkoi tšekkiläinen Zlin sodan jälkeen nimellä C.2B. Aradon koneita ovat *Arado Ar 64 *Arado Ar 65 *Arado Ar 66 *Arado Ar 67 *Arado Ar 68 *Arado Ar 69 *Arado Ar 76 *Arado Ar 80 *Arado Ar 81 *Arado Ar 95 *Arado Ar 96 *Arado Ar 196 *Arado Ar 197 *Arado Ar 198 *Arado Ar 199 *Arado Ar 231 *Arado Ar 232 *Arado Ar 233 *Arado Ar 234 *Arado Ar 240 *Arado Ar 396 *Arado Ar 440 *Arado Ar 532 Luokka:Saksalaiset lentokonevalmistajat
Matka unelmiin

Matka unelmiin (The Trip to Bountiful) on yhdysvaltalainen draamaelokuva, joka on valmistunut vuonna 1985. Sen on ohjannut Peter Masterson ja käsikirjoittanut oman näytelmänsä pohjalta Horton Foote. Pääosia esittävät Geraldine Page, John Heard, Carlin Glynn, Richard Bradford ja Rebecca De Mornay. Elokuva kertoo vanhahkon naisen, Carrie Wattsin (Geraldine Page) tarinan. Tämä haluaa palata pikkukaupunkiin, jossa kasvoi, mutta joutuu jatkuvasti miniänsä ja ylihuolehtivan lapsensa pysäyttämäksi. Geraldine Page voitti roolisuorituksestaan parhaan naispääosan Oscarin ja Horton Foote oli ehdolla parhaasta sovitetusta käsikirjoituksesta. Lisäksi Page oli ehdolla Golden Globeen parhaasta naispääosasta draamaelokuvassa. The New York Timesin kriitikot valitsivat Matkan unelmiin vuonna 2004 yhdeksi kaikkien aikojen tuhannesta parhaasta elokuvasta maailmassa. == Rooliluettelo == == Lähteet == == Aiheesta muualla == * Luokka:Yhdysvaltalaiset draamaelokuvat Luokka:Vuoden 1985 yhdysvaltalaiset elokuvat Luokka:Parhaan naispääosan Oscar-palkinnon saaneet elokuvat
Springdale (Arkansas)

Springdale on kaupunki Arkansas'n osavaltiossa Yhdysvalloissa. Se sijaitsee Washingtonin ja Bentonin piirikunnissa. Springdalen väkiluku oli vuonna 45 798, ja vuonna 2005 se oli 62 050\. Kaupunki on siten Arkansas'n neljänneksi suurin. Sen pinta-ala on 81,1 km², josta vettä on 0,03 %. == Triviaa == * Springdalessa on suurin marshallinsaarelaisten asutus Marshallinsaarten ulkopuolella http://www.ardemgaz.com/ads/mi/articles/learn.html . == Lähteet == Luokka:Arkansas’n kaupungit
Springdale

Springdale voi tarkoittaa seuraavia asioita: __NOTOC__ == Paikkakuntia == === Australiassa === * Springdale, kylä New South Walesissa === Kanada === * Springdale, kylä Newfoundland ja Labradorissa * Springdale Caldera, kaldera Newfoundlandissa === Yhdysvalloissa === * Springdale, kaupunki Arkansasissa * Springdale, Stamfordin kaupunginosa Connecticutissa * Springdale, asuma-alue Lanvasterin piirikunnassa Etelä-Carolinassa * Springdale, asuma-alue Lexingtonin piirikunnassa Etelä-Carolinassa * Springdale, paikallishallinnoton asuma-alue Iowassa * Springdale, Louisvillen kaupunginosa Kentuckyssa * Springdale, paikallishallinnoton asuma-alue Marylandissa * Springdale Township, kunta Michiganissa * Springdale Township, kunta Minnesotassa * Springdale Township, kunta Nebraskassa * Springdale, asuma-alue New Jerseyssä * Springdale, paikallishallinnoton asunto-alue Pohjois-Carolinassa * Springdale, kaupunki Ohiossa * Springdale, borough Pennsylvaniassa * Springdale Township (myös Harwick tai Orrville), kunta Pennsylvaniassa * Springdale, kylä Utahissa * Springdale, kylä Washingtonin osavaltiossa * Springdale, kylä Wisconsinissa == Muuta == * Springdale – Riding Adventure, hevosaiheinen peli * Springdale, useiden Pentium 4 -piirisarjojen koodinimi
Loismonni

Loismonni eli candirú tai hammastikkukala (Vandellia cirrhosa) on monnikaloihin kuuluva makeanveden kalalaji. Se elää Amazon-joen alueella. Sen enimmäispituus on 17 senttimetriä, ja sitä on ankeriasmaisen muotonsa ja läpikuultavuuden vuoksi lähes mahdoton havaita vedessä. Loismonni on aktiivinen sekä päivisin että öisin. Se elää kaivautuneena hiekka- tai mutapohjaan. Loismonni käyttää sekä näkö- että kemiallista aistiaan löytääkseen sopivan isännän. Loismonni käyttää ruokanaan muiden kalojen verta. Se aloittaa ruokailun uimalla vierekkäin sopivan isäntäkalan rinnalla, jolloin se yrittää tunkeutua isäntäkalan kiduskannen alle. Tämän jälkeen loismonni tekee hampaillaan viillon isäntäkalan valtimoon, jolloin veri virtaa loismonnin suoleen. Ruokailun aikana loismonnin vatsa voi turvota huomattavasti. Koko ruokailu kestää 30 sekunnista kahteen ja puoleen minuuttiin, riippuen loismonnin koosta ja sen onnistumisesta kiinnittyä isäntäkalan verisuoneen. Isäntäkalat pystyvät puolustautumaan loismonnia vastaan painamalla kalvomaisia kiduskannen läppiä alaspäin, jolloin se ei pysty tunkeutumaan kiduskammioon. Ne voivat myös sulkea molemmat kiduskantensa ja suunsa torjuakseen loismonnin hyökkäyksen. Vastoin yleistä luuloa loismonni ei ime verta, vaan tehdessään viillon verisuoneen se toimii eräänlaisena jatkeena isäntäkalan verenkierrolle, jolloin veri virtaa suoraan loismonnin suoleen. Ihmisten keskuudessa kalaa pelätään, koska tarinoiden mukaan se ui joskus vedessä olevan alastoman ihmisen ruumiinonteloon (anukseen tai vaginaan, pienet yksilöt jopa penikseen), tekee sinne hampaillaan viillon ja ruokailee samalla tavalla kuin kalan kiduksissa. Kiinnittynyttä loismonnia on lähes mahdotonta poistaa ilman leikkausta. Loismonnin väitetään voivan aiheuttaa tappavan infektion. Tarina on kiertänyt lehdistössä ja artikkeleissa ainakin 1930-luvulta asti. Loismonnin tunkeutumisesta ihmisen virtsateihin on vain yksi dokumentoitu tapaus, joka tapahtui Itacoatiarassa, Brasiliassa vuonna 1997. Uhri (joka tunnetaan vain nimikirjaimilla F.B.C.) matkusti 28. lokakuuta 1997 Manaukseen, Luoteis-Brasiliaan, jossa tohtori Anoar Samad teki hänelle kaksi tuntia kestäneen urologisen leikkauksen kalan poistamiseksi.Zuanon, J. and I. Sazima, 2004. Vampire catfishes seek the aorta not the jugular: candirus of the genus Vandellia (Trichomycteridae) feed on major gill arteries of host fishes. Aqua J. Ichthyol. Aquat. Biol. 8(1):31-36http://www.angelfire.com/mo2/animals1/catfish/candiru.html == Lähteet == Luokka:Monnikalat
Bayou Country

Bayou Country on yhdysvaltalaisen rock-yhtyeen Creedence Clearwater Revivalin toinen albumi. Se julkaistiin vuoden 1969 tammikuussa ja sisältää muun muassa klassikkokappaleen ”Proud Mary”, joka oli samalla albumin ainoa singlejulkaisu. Toinen yhtyeen legendoihin kuuluva kappale on avausraita ”Born on the Bayou”. Bayou Countrylla CCR:n on katsottu löytäneen tyylinsä. Yhtyeen esikoisalbumiin verrattuna Bayou Country menestyi Yhdysvalloissa hyvin. Debyyttilevy Creedence Clearwater Revival ei ollut yltänyt top 50:een, mutta Bayou Country nousi Billboard 200 -listan sijalle 7. Lisäksi Ranskassa albumi pääsi listaykköseksi. Vuonna 2008 julkaistiin 40th Anniversary Edition -juhlapainos, jolla on alkuperäisen levyn sisällön lisäksi neljä bonuskappaletta. ==Kappaleet== A-puoli # # # B-puoli # * # # # ===40th Anniversary Edition -bonuskappaleet (2008)=== # * # # # ==Single== *”Proud Mary” / ”Born on the Bayou” (tammikuu 1969) ==Kokoonpano== *John Fogerty - soolokitara, huuliharppu, laulu *Tom Fogerty - rytmikitara *Stu Cook - basso *Doug Clifford - rummut ==Lähteet== ===Viitteet=== Luokka:Creedence Clearwater Revivalin albumit Luokka:Vuoden 1969 albumit
Dino Crisis

Dino Crisis on Capcomin kehittämä ja julkaisema selviytymiskauhupeli. Pelin jatko-osat ovat Dino Crisis 2 vuodelta 2000 ja Dino Crisis 3 vuodelta 2003. ==Tarina== ===Hahmot=== *Regina: Aseasiantuntija ja pelin päähenkilö. *Gail: Ryhmän johtaja, joka välittää enemmän tehtävästä kuin tovereistaan. *Rick: Ajoneuvo- ja tietokoneasiantuntija, jonka myötätunto estää välillä tehtävän suorittamisen. *Cooper: Neljäs SORT-agentti. *Tom: SORT-yhteyshenkilö, joka on soluttautunut Ibis-saarelle. *Edward Kirk: Kuolleeksi luultu tohtori, jonka luultiin kuolleen kolme vuotta sitten. ===Juoni=== Vuoteen 2009 sijoittuvassa tarinassa salainen kommandotiimi SORT (Secret Operation Raid Team) on lähettänyt agentti Tomin Ibis-saaren tutkimuslaitokseen. Hän saa tietää, että kuolleeksi luultu tohtori Edward Kirk johtaa salaisia projekteja laitoksessa. Neljä SORT-agenttia lähetetään hakemaan Kirk takaisin hallituksen haltuun. Agentit Regina, Gail, Rick ja Cooper laskeutuvat saarelle laskuvarjoilla. Cooper menettää hallinnan ja laskeutuu viidakkoon, jossa hän joutuu Tyrannosaurus rexin syömäksi. Kolme muuta agenttia jatkavat tehtävää tietämättä Cooperin kuolemasta. Agentit löytävät tapettuja ja osittain syötyjä tiedemiehiä sekä turvallisuushenkilöstöä. Pian he tajuavat dinosaurusten olevan verilöylyjen takana ja löytävät vakavasti vahingoittuneen Tomin. Rick vie Tomia lääkintähuoneeseen, mutta tämä kuolee puolustaessaan Rickiä Velociraptorin hyökkäykseltä. Myöhemmin agentit saavat Kirkin haltuunsa ja valmistautuvat pakoon helikopterilla, mutta Tyrannosaurus tuhoaa sen ja pakottaa agentit vetäytymään takaisin laitokseen. Kirk kertoo tehneensä tutkimuksia käyttäen ”Kolmannen Energian” teknologiaa. Tutkimuksessa tuli ongelma, minkä vuoksi menneisyys ja nykyaika menivät sekaisin, tuoden dinosaurukset saarelle. Hän kertoo myös, että reaktoreiden ylikuormittuessa energiantulo pysähtyy. Regina ylikuormittaa reaktorit, joka tärisyttää laitosta ja pudottaa ilmanvaihtoputken Gailin päälle. Kirk pakenee. ====Loppuratkaisut==== Pelissä on kolme erilaista loppuratkaisua, jotka määräytyvät pelaajan tekemien valintojen mukaan. *Regina ja Rick pakenevat vesiväylän avulla mukanaan Kirk. Gail kertoo, ettei hallitus haluakaan Kirkiä vaan Kolmannen Energian käytettäväksi aseena. Gail antaa Reginalle levyn, joka sisältää kaiken Kolmanteen Energiaan liittyvän tiedon. Gail kuolee ilmanvaihtoputken putoamisen aiheuttamiin vammoihin. Regina tappaa Tyrannosauruksen räjähteillä. *Regina, Rick ja Gail pakenevat vesiväylän avulla ilman Kirkiä. Rick tuhoaa raketinheittimellä Kolmannen Energian generaattorin, tuhoten laitoksen ja dinosaurukset. *Regina, Rick ja Gail pakenevat helikopterilla mukanaan Kirk. Rick tuhoaa pommilla Tyrannosauruksen. == Lähteet == == Aiheesta muualla == * Luokka:Dino Crisis Luokka:Vuoden 1999 videopelit Luokka:Selviytymiskauhupelit Luokka:PlayStation-pelit Luokka:Windows-pelit Luokka:Sega Dreamcast -pelit
Carpe diem

Carpe diem on latinaa ja tarkoittaa kirjaimellisesti "poimi päivä", mutta käännetään yleensä muotoon "tartu hetkeen". Lentävä lause on peräisin Horatiukselta (ensimmäinen oodikirja, oodi 11), joka kehottaa Leuconoë-nimistä naista käyttämään hyväkseen jokaisen käsillä olevan hetken ja varoittaa häntä luottamasta liiaksi tulevaisuuteen. Oodin ovat suomentaneet mm. Teivas Oksala ja Toivo Viljamaa. Oodi 1, 11: Tu ne quaesieris, scire nefas, quem mihi, quem tibi finem di dederint, Leuconoe, nec Babylonios temptaris numeros. ut melius, quidquid erit, pati. seu pluris hiemes seu tribuit Iuppiter ultimam, quae nunc oppositis debilitat pumicibus mare Tyrrhenum: sapias, vina liques et spatio brevi spem longam reseces. Dum loquimur, fugerit invida aetas: carpe diem quam minimum credula postero. Runon alku kuuluu: "Nytkin puhuessani julma aika rientää. Tartu hetkeen, luota huomiseen mahdollisimman vähän. Lause esiintyy myös sarjakuvakirjassa Asterix ja kadonnut kilpi. == Musiikissa == Sanonta esiintyy ainakin seuraavien albumien ja kappaleiden niminä: * Carpe Diem, Saxonin albumi vuodelta 2022 * "Carpe Diem", Haloo Helsinki" -yhtyeen kappale vuodelta 2013 * "Carpe Diem", Joker Outin kappale, Slovenian edustaja Eurovision laulukilpailulssa 2023. == Lähteet == == Aiheesta muualla == * Luokka:Latinankieliset fraasit Luokka:Lentävät lauseet Luokka:Seulonnan keskeiset artikkelit
Et tu, Brute?

Et tu, Brute? (”Sinäkin, Brutukseni?”) on latinankielinen fraasi, jonka Julius Caesarin väitetään sanoneen viimeisinä sanoinaan ennen kuolemaansa. Fraasia käytetään tunnistettaessa ystävänä esiintynyt petturi. Se esiintyy muun muassa Shakespearen näytelmässä Julius Caesar. Suetonius mainitsee perimätiedon, jonka mukaan Caesar huudahti kreikaksi ”Καὶ σὺ, τέκνον?” (Kai sy, teknon?), ”Sinäkin, poikani?”, huomattuaan ystävänsä Marcus Brutuksen salaliittolaisten joukossa. Plutarkhoksen mukaan taas Caesar ei sanonut tuolloin mitään Brutukselle. == Lähteet == == Aiheesta muualla == Luokka:Latinankieliset fraasit Luokka:Lentävät lauseet
Idän Tähden Järjestö

Idän Tähden Järjestö, lyhennettynä I.T.J., oli Krishnamurtin ympärille vuonna 1911 perustettu järjestö, jonka Krishnamurti itse lakkautti vuonna 1929. Järjestön jäsenet uskoivat maailmanopettajan (Maitreya) pikaiseen saapumiseen. Kesällä 1912 kirjoitettiin Suomesta Alcyonelle (nimi jolla Krishnamurti tunnettiin) ja pyydettiin lupa perustaa Idän Tähden Järjestön suomalainen osasto. Kirje nähtävästi katosi matkalla, ja siksi lähetettiin Intiaan uusi anomus. Lopulta lupa perustamiselle saapui Krishnamurtin sihteeriltä George Arundalelta. Suomen paikalliseksi edustajaksi tuli tohtori Willie Angervo Mikkelistä ja kirjeenvaihtajasihteeriksi Toivo Vitikka Oulunkylästä. Rudolf Steiner ei hyväksynyt järjestöä, koska se puhui Kristuksen toisesta tulemisesta ja Steiner itse opetti ettei Kristus tule. ==Suomeksi julkaistua Idän Tähti kirjallisuutta== * G.V. Mustonen: Idän Tähti, 1913. * E.A. Wodehouse: Idän Tähden Järjestö, 1913. * E.A. Wodehouse: Kaivataanko uutta opettajaa?, 1916. * E.A. Wodehouse: Aikakausien laki, 1916. * E.A. Wodehouse: Murrosajan ristituulet, 1916. * E.A. Wodehouse: Rakentavia voimia, 1916. * Willie Angervo: Opettajaa odottaessa, 1916. * Väinö Valvanne: Uusi uskonto, 1916. * G.V. Mustonen: Mitä ajattelen suuren opettajan tulosta?, 1916. * J. R. Hannula: »Kavahtavat kai poikaani», 1916. * Hjalmar Arvidsson: Vanha ja uusi aika, 1916. * Helmi Jalovaara: Tulevaisuuden kodista ja kasvatuksesta. Järjestö alkoi julkaista vuonna 1917 myös lehteä nimeltä Idän Tähti. Järjestön tiimoilta julkaistiin myöhemmin myös lehtiä Tähtilehti sekä Kansainvälinen Tähtilehti. == Katso myös == * Annie Besant * C.W. Leadbeater Luokka:Teosofia
Veni, vidi, vici

thumb|Gaius Julius Caesar (100–44 eaa.) Veni, vidi, vici on latinaa ja tarkoittaa Tulin, näin, voitin. Tätä erittäin kuuluisaksi tullutta lentävää lausetta käytti Julius Caesar tiedottaakseen voitostaan, jonka hän oli saavuttanut vuonna 47 eaa. Bosporoksen kuninkaasta Farnakeesta Zelan luona Mustanmeren rannalla. Caesar kirjoitti tämän lausahduksen ystävälleen Amantiukselle. Tällä Julius Caesar tarkoitti lähinnä sitä, että sota oli helppo ja lyhyt, sillä taistelu taisteltiin mäellä, jossa Caesarin joukot olivat mäen päällä ja Farnakeen alla. Farnakes oli yrittänyt vapauttaa Mustanmeren rannalla sijainneen valtakuntansa Roomasta. Caesarilla oli puolet pienempi armeija, mutta hän saavutti silti voiton helposti. Kotiin palattuaan Caesar ajoi vaunuilla katuja pitkin mukanaan suuri taulu, johon oli kaiverrettu: ”Veni, vidi, vici”. == Lähteet == Luokka:Latinankieliset fraasit Luokka:Lentävät lauseet Luokka:Seulonnan keskeiset artikkelit Luokka:Tunnuslauseet
Creedence Clearwater Revival (albumi)

Creedence Clearwater Revival on yhdysvaltalaisen rock-yhtye Creedence Clearwater Revivalin esikoisalbumi, joka julkaistiin vuoden 1968 heinäkuussa. Sille sisältyvät yhtyeen kuuluisat cover-kappaleet ”I Put a Spell on You” sekä ”Suzie Q”. Tyyliltään albumi on blues rock -voittoinen sisältäen myös vaikutteita psykedeelisestä rockista erilaisten äänitehosteiden muodossa. Albumi ei ollut ilmestyessään suuri menestys yhtyeen kotimaassa – se pääsi Yhdysvaltain Billboard 200 -listalla sijalle 52. Sen sijaan Ranskassa levy pääsi listakakkoseksi. Levyn vuonna 2008 ilmestynyt 40th Anniversary Edition sisältää alkuperäisen albumin lisäksi neljä bonuskappaletta. Kappale ”Porterville” oli mukana vuonna 2007 ilmestyneessä elokuvassa Erämään armoille. ==Kappaleet== A-puoli # #* Nauhoitettu helmikuussa 1968. # #* Nauhoitettu helmikuussa 1968. # #* Nauhoitettu 19. tammikuuta 1968. John ja Tom Fogerty jakoivat laulutehtävät tässä kappaleessa. John lauloi ensimmäisen ja kolmannen säkeistön, Tom toisen. B-puoli # * #* Nauhoitettu helmikuussa 1968. # #* Nauhoitettu helmikuussa 1968 # #* Nauhoitettu lokakuussa 1967. Julkaistu aiemmin singlenä marraskuussa 1967. Se oli viimeinen single, jonka yhtye julkaisi nimellä The Golliwogs. # #* Nauhoitettu helmikuussa 1968. # #* Nauhoitettu helmikuussa 1968. Tämä kappale on uusi versio kappaleesta ”Walking on the Water”, jonka yhtye levytti singlenä vuonna 1966, kun heidät vielä tunnettiin nimellä The Golliwogs. ===40th Anniversary Edition -painoksen bonuskappaleet=== # * # # # ==Singlet== *”Suzie Q” (kesäkuu 1968) *”I Put a Spell on You” / ”Walk on the Water” (lokakuu 1968) ==Kokoonpano== *John Fogerty – laulu, soolokitara *Tom Fogerty – rytmikitara, laulu *Stu Cook – bassokitara *Doug Clifford – rummut ==Lähteet== == Aiheesta muualla == * Antti Marttinen: Creedence Clearwater Revival. Soundi 7/2000. Luokka:Vuoden 1968 albumit Luokka:Vuoden 1968 esikoisalbumit Luokka:Creedence Clearwater Revivalin albumit
White Rabbit

White Rabbit on psykedeelinen rockkappale Jefferson Airplanen vuonna 1967 ilmestyneeltä albumilta Surrealistic Pillow.AllMusic Kappale julkaistiin myös singlenä, joka saavutti parhaimmillaan kahdeksannen sijan Billboard Hot 100 -listalla. Kappaleen säveltäjä Grace Slick oli esittänyt kappaleen ensimmäisen kerran yhtyeensä The Great Societyn kanssa vuonna 1966. Vaikuttava kappale sai Jefferson Airplanen jäsenet houkuttelemaan Slickin yhtyeeseensä. ”White Rabbit” on Grace Slickin varhaisimpia kappaleita, sävelletty vuoden 1965 lopulla tai 1966 alussa. Kappaleen aihe rinnastaa huumeiden aiheuttamat hallusinaatiot ja Lewis Carrollin lastenkirjojen Liisan seikkailut ihmemaassa sekä Liisan seikkailut peilimaailmassa mielikuvitusmaailman. ==Viittaukset populaarikulttuurissa== * Rap-artisti Steen1 on tehnyt kappaleesta oman versionsa, joka on nimeltään ”Valkoinen jänis”. Kappale on Steenin Valkoinen jänis -EP:llä ja Ajatusrikoksia-kokoelma-albumilla. * Darkwave-yhtye Collide on julkaissut kappaleesta coverversion albumillaan Chasing the Ghost. * Hunter S. Thompsonin romaanissa Pelkoa ja inhoa Las Vegasissa päähenkilön asianajaja tahtoo päähenkilön heittävän radion hotellin kylpyammeeseen, jossa asianajaja makaa, kun ”White Rabbit” huipentuu ja jänis puree päänsä irti. * Coverversio kappaleesta esiintyy Sucker Punch -elokuvan (2011) soundtrackilla. ==Lähteet== Luokka:Jefferson Airplanen kappaleet Luokka:Vuoden 1967 kappaleet
Kansallinen vapautusrintama (Algeria)

Kansallinen vapautusrintama (arabiaksi: جبهة التحرير الوطني‎, Jabhat al-Taḩrīr al-Waţanī, eli FLN) on algerialainen puolue. Se on perustettu vuonna 1954. Puolue on Algerian itsenäisyyssodan voittaneen osapuolen jatkumo ja ainut puolue 1980-luvulle asti, jolloin siirryttiin monipuoluejärjestelmään. Puolueen nuorisojärjestö on Union nationale de la jeunesse algérienne. Vuoden 2002 parlamenttivaaleissa puolue sai 2 618 003 ääntä (35,3 %, 199 paikkaa). Vuoden 2004 presidentinvaaleissa puolueen ehdokas Ali Benflis sai 653 951 ääntä (6,4 %). === Ideologia === Puolueen ideologia koostuu pääasiassa nationalismista. Aluksi tärkeintä oli irtautuminen Ranskasta. Ideologiaan myös kuuluu sosialismi ja uskontojen erottaminen valtiosta. Kylmän sodan aikana puolue vastusti kommunismia. == Lähteet == == Aiheesta muualla == * Pfln.dz Luokka:Algerian puolueet
Rassemblement national démocratique

Rassemblement national démocratique (arabiaksi: التجمع الوطني الديمقراطي‎) eli RND on algerialainen puolue. Sen johtaja on Ahmed Ouyahia. Puolueen perustivat vuoden 1997 vaaleja varten kenraali Liamine Zéroualin tukijat. Puolueen linja on oikeisto-konservatiivinen mutta ei islamistinen. Vuoden 2002 parlamenttivaaleissa puolue sai 610 461 ääntä (8,2 %, 47 paikkaa). Puolue on muodostanut presidentti Bouteflikaa tukevan koalition FLN:n ja islamistisen Mouvement de la société pour la paix -puolueen kanssa. ==Aiheesta muualla== * rnd-dz.com/ Luokka:Algerian puolueet
MPLA

Movimento Popular de Libertação de Angola - Partido do Trabalho (MPLA) on angolalainen sosialistinen puolue, joka perustettiin vuonna 1956. MPLA julkaisee EME-lehteä. Puolueen nuorisojärjestö on Juventude do Movimento Popular da Libertação de Angola. Aiemmin marxismi-leninismiä kannattanut MPLA on nykyisin Sosialistisen internationaalin jäsenpuolue. ==Vaalit== Vuoden 1992 presidentinvaaleissa MPLA:n ehdokas José Eduardo dos Santos sai 1 953 335 ääntä (49,57 %). Saman vuoden parlamenttivaaleissa puolue sai 2 124 126 ääntä (53,74 %, 129 paikkaa). Seuraavat parlamenttivaalit pidettiin vuonna 2008, jolloin MPLA sai 191 paikkaa 220:sta. Vuoden 2012 vaaleissa puolue sai 175 paikkaa. ==Lähteet== ==Aiheesta muualla== *MPLA:n verkkosivut Luokka:Angolan puolueet Luokka:Kommunistiset puolueet Luokka:Sosiaalidemokraattiset puolueet
Human Rights and Democracy Movement

Human Rights and Democracy Movement on tongalainen poliittinen puolue. Puolueen johtaja on Uliti Uata. Vuoden 2005 parlamenttivaaleissa puolue sai 7 paikkaa. == Aiheesta muualla == *Puolue Luokka:Tongan puolueet
Human Rights Protection Party

Human Rights Protection Party on vuonna 1979 perustettu samoalainen puolue. HRPP:n nykyinen johtaja on Tuila'epa Sailele Malielegaoi. Vuoden 2006 parlamenttivaaleissa puolue sai 35 paikkaa 49:stä. Luokka:Samoan puolueet